Държавен вестник, бр. 101, 2018 г., стр. 67

БРОЙ  101	
Д Ъ Р Ж А В Е Н  В Е С Т Н И К 	
СТР.  67  
2. В ал. 3 думите „е налице ефективна 
конкуренция“ се заменят със „са налице 
предпоставки за ефективна конкуренция“.
3. В ал. 4 думата „висок“ се заменя с 
„голям“.
4. В ал. 5 след думите „чл. 31“ се добавя 
„или чл. 32, ал. 2“.
§ 20. В чл. 31 след думата „пазар“ се добавя 
„и на пазарното положение на предприятието“ 
и се правят следните изменения:
1. Точка 4 се изменя така:
„4. липса на или недостатъчна пазарна сила 
на купувача – при оценка съгласно този кри­
терий се отчита дали дадено предприятие има 
потребители (клиенти и крайни потребители) 
със силни позиции при водене на преговори, 
които упражняват значително въздействие вър­
ху конкуренцията и ограничават способността 
на предприятието да следва поведение, неза­
висимо от своите потребители; такава пазарна 
сила на купувача е налице, когато потребители 
закупуват голям дял от предлаганите от пред­
приятието електронни съобщителни мрежи 
и/или услуги, реализират значителна част от 
постъпленията на предприятието, добре са 
информирани за алтернативни предприятия, 
предлагащи сходни електронни съобщител­
ни мрежи и/или услуги, и са в състояние да 
преминат лесно и без значителни разходи 
към електронни съобщителни мрежи и/или 
услуги, предлагани от други предприятия, 
и/или дори да започнат сами да предоставят 
съответните електронни съобщителни мре­
жи и/или услуги; ако се установи, че дадено 
предприятие няма потребители, за които са 
налице изброените характеристики, може да 
се приеме, че потребителите на предприятието 
имат недостатъчна или слаба пазарна сила;“.
2. Точка 12 се изменя така: 
„12. наличие на бариери за навлизане и 
разширяване на съответния пазар – при оцен­
ка съгласно този критерий се отчита дали са 
налице правни или икономически бариери за 
навлизане и разширяване на нови предприятия 
на съответния пазар; колкото по-високи са 
бариерите за навлизане, толкова бариерите 
пред разширяването ще бъдат по-значителни; 
правни бариери са тези, които не се основават 
на икономически условия, а са резултат от 
законодателни, административни или други 
държавни мерки, които имат пряко влияние 
върху условията за навлизане и/или позици­
ониране на нови участници на пазара, като 
например получаване на достъп до ограничен 
ресурс или налагане на ценови ограничения 
на предприятията, които влияят не само върху 
навлизането, но и върху позиционирането на 
нови участници на пазара; икономическите ба­
риери са структурни и стратегически бариери, 
в ре­зултат на които дадено предприятие може 
да увеличи цените на предлаганите електронни 
съобщителни мрежи и/или услуги и да реа­
лизира устойчива свръхпечалба, без това да 
предизвика навлизането на нови предприятия, 
които биха я намалили; структурни бариери 
могат да бъдат разходи, които е необходимо 
да се направят при навлизането в сектора, 
които не могат да бъдат възстановени при 
неговото напускане, икономии от мащаба, 
продуктова диференциация и марков имидж 
(включително силна реклама) и сключени 
дистрибуционни споразумения, патенти и 
други интелектуални и изключителни права; 
стратегически бариери може да възникват в 
резултат на стратегическото поведение на 
предприятията, които предоставят електронни 
съобщителни мрежи и/или услуги на съот­
ветния пазар; това стратегическо поведение 
може да бъде ценово (прилагане на стратегия 
на хищническо ценообразуване, ценова преса, 
крос субсидиране, ценова дискриминация и 
др.) и неценово (увеличаване на инвестициите, 
активна промоционна и дистрибуционна стра­
тегия и др.), за целите на ex ante регулирането 
комисията анализира възможността за въз­
никване на стратегически бариери в резултат 
на това поведение; такива бариери може да 
възникнат и когато предприятие – собственик 
на електронни съобщителни мрежи и/или пре­
доставящо електронни съобщителни услуги, 
има достъп до или гарантирана привилегия 
за използване на важни активи или ресурси, 
които не са така достъпни до потенциалните 
предпри­ятия, желаещи да предоставят елек­
тронни съобщителни мрежи и/или услуги на 
съответния пазар.“
3. Създават се т. 13 и 14 със следното съ­
държание:
„13. преки и непреки мрежови ефекти – при 
оценка съгласно този критерий се отчита дали 
са налице мрежови ефекти, които могат да 
бъдат преки или непреки; преки мрежови 
ефекти се наблюдават, когато стойността на 
дадена стока или услуга за даден потребител 
произтича от по-голямото използване на тази 
стока/услуга от други потребители и инди­
видуалната полезност се увеличава с общия 
брой потребители; непреки мрежови ефекти 
се появяват, когато такава повишена стойност 
произтича от увеличеното използване на до­
пълнителна стока или услуга;
14. встъпване в договорни отношения с 
други пазарни участници, което би могло да 
доведе до затваряне на пазара – при оценка 
съгласно този критерий се отчита дали са на­
лице споразумения между предприятия, които 
биха могли да възпрепятстват, ограничават 
или нарушават конкуренцията на съответния 
пазар; такива споразумения между предприя­
тия могат да бъдат споразуменията за роуминг, 
за съвместно използване на мрежата, както 
и за съвместни инвестиции, които не са от­
ворени за трети страни и които биха могли 
да отстранят независим търговски партньор, 
с когото по-малък участник на пазара може 
да сключва сделки.“
§ 21. В чл. 32 се правят следните изменения:
1. Създава се ал. 1 със следното съдържание:
„(1) За установяване наличието на съв­
местно значително въздействие на две или 
повече предприятия върху определен пазар 
комисията изследва дали следните три условия 
са изпълнени кумулативно:
1. съществува прозрачност на пазара, позво­
ляваща на пазарните участници да наблюдават 
взаимно дейността си;